A BIZOTTSÁG 1185/2004/EK RENDELETE
(2004. június 25.)
a német intervenciós ügynökség birtokában lévő rozs kivitelére vonatkozó folyamatos pályázati eljárás meghirdetéséről
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 1992. június 30-i, 1766/92/EGK tanácsi rendeletre, és különösen annak 5. cikkére,
mivel:
(1)
A 2131/93/EGK bizottsági rendelet (1), megállapítja az intervenciós ügynökségek birtokában levő gabonafélék értékesítésére alkalmazandó eljárást és feltételeket.
(2)
Tekintettel a piac jelenlegi állapotára, szükségesnek mutatkozik megnyitni egy folyamatos pályázati eljárást a német intervenciós ügynökség birtokában levő 1 000 000 tonna rozs kivitelére.
(3)
Sajátos szabályokat kell rögzíteni a műveletek rendszerességének és azok ellenőrzésének biztosítása érdekében. E célból olyan biztosítékrendszert kell előírni, amely biztosítja a kívánt célok megvalósítását anélkül, hogy a gazdasági alanyokra aránytalan terhet róna. Erre tekintettel szükségesnek mutatkozik mentességet biztosítani egyes szabályok, különösen a 2131/93/EGK rendelet alól.
(4)
Abban az esetben, ha a rozs átadása az intervenciós ügynökségnek felróható okból öt napnál tovább késik, vagy a megkövetelt biztosítékok valamelyikének felszabadítása ugyanilyen okból halasztást szenved, az érintett tagállamnak kártérítést kell fizetnie.
(5)
A jelen rendeletben foglalt rendelkezések összhangban vannak a Gabonapiaci Irányítóbizottság álláspontjával,
ELFOGADTA EZT A RENDELETET:
1. cikk
A jelen rendelet rendelkezéseit fenntartva, a német intervenciós ügynökség a 2131/93/EGK rendeletben rögzített feltételek szerint folyamatos pályázati eljárást nyit meg az általa tárolt rozs kivitelére.
2. cikk
1. A pályázati felhívás 1 000 000 tonna rozs maximális mennyiségre vonatkozik, valamennyi harmadik országba irányuló exportra.
2. Azok a régiók, ahol az 1 000 000 tonna rozst tárolják, az I. mellékletben szerepelnek.
3. cikk
1. A 2131/93/EGK rendelet 16. cikkének harmadik albekezdésében foglaltaktól eltérően a kivitelért fizetendő ár az az ár, amely az ajánlatban szerepel, havi emelés nélkül.
2. A jelen rendelet alapján megvalósuló exportra semmiféle visszatérítés, exportadó, illetve havi növekmény nem alkalmazandó.
3. A 2131/93/EGK rendelet 8. cikkének (2) bekezdése nem alkalmazandó.
4. cikk
1. A kiviteli engedélyek a 2131/93/EGK rendelet 9. cikkének értelmében kiadásuk napjától az azt követő negyedik hónap végéig érvényesek.
2. A jelen pályázati eljárás keretében benyújtott ajánlatokhoz nem mellékelhetők a 1291/2000/EK bizottsági rendelet (2).
5. cikk
1. A 2131/93/EGK rendelet 7. cikk (1) bekezdésében foglaltaktól eltérően az első részleges pályázati felhívásra szóló ajánlatok beérkezésének határideje 2004. július 1., 9 óra (brüsszeli idő szerint).
2. A további részleges pályázati felhívások esetében az ajánlatok beérkezésének határideje csütörtökönként 9 óra (brüsszeli idő szerint), 2004.7.22., 2004.8.5., 2004.8.19., 2004.9.2., 2004.12.23., 2005.3.24., 2005.5.5. és 2005.5.26. kivételével.
3. Az utolsó részleges pályázati felhívás lejártának határideje 2005. június 23., 9 óra. (brüsszeli idő szerint).
4. Az ajánlatokat a német intervenciós szervezethez kell benyújtani:
Bundesanstalt für Landwirtschaft und Ernährung
BLE
Adickesallee 40
D-60322 Frankfurt am Main
(Telefax: 00 49 691 56 49 62).
6. cikk
1. Az intervenciós ügynökség, a tárolást végző szervezet és a pályázat nyertese, ez utóbbi erre vonatkozó kívánsága esetén és közös megegyezés alapján, a pályázat nyertesének választása szerint akár a raktárból való kiléptetés előtt, akár a kiléptetéskor, ellenőrző mintákat vételeznek, legalább 500 tonnánként egy mintavétel sűrűséggel, és elemzik azokat. Az intervenciós ügynökséget meghatalmazott is képviselheti, feltéve, hogy az nem azonos a tárolást végző szervezet képviselőjével.
Az elemzések eredményeit, véleményeltérés esetén, meg kell küldeni a Bizottságnak.
Az ellenőrző minták vételét és azok elemzését a pályázat nyertese által jelzett kérés napjától számított hét munkanapon belül kell lebonyolítani, illetve három munkanapon belül, ha a mintavétel a raktárból való kiléptetéskor történik. Ha a mintákon elvégzett elemzések végeredménye szerint a minőség:
a)
jobb, mint a pályázati felhívásban szereplő, a pályázat nyertesének el kell fogadnia a szállítmányt, úgy, ahogy van;
b)
felülmúlja az intervenció keretében minimálisan megkövetelt minőséget, de gyengébb, mint a pályázati felhívásban szereplő minőség, ugyanakkor az eltérés az alábbi határértékeken belüli:
-
1 kilogramm/hektoliter a fajsúly tekintetében, amely azonban nem lehet kevesebb hektoliterenként 68 kilogrammnál,
-
egy százalékpont a nedvességtartalom tekintetében,
-
0,5 százalékpont a 824/2000/EK bizottsági rendelet (3), mellékletének B.2. és B.4. pontjában említett idegenanyag-tartalom tekintetében, valamint
-
0,5 százalékpont a 824/2000/EK bizottsági rendelet mellékletének B.5. pontjában említett idegenanyag-tartalom tekintetében, a káros magvak és az anyarozs megengedett százalékos arányának változatlansága mellett,
a pályázat nyertesének el kell fogadnia a szállítmányt, úgy, ahogy van;
c)
felülmúlja az intervenció keretében minimálisan megkövetelt minőséget, de gyengébb, mint a pályázati felhívásban szereplő minőség, és az eltérés a b) pontban meghatározottnál nagyobb mértékű, a pályázat nyertese:
-
vagy elfogadhatja a szállítmányt úgy, ahogy van;
-
vagy visszautasíthatja a kérdéses szállítmány átvételét. A kérdéses szállítmánnyal kapcsolatos valamennyi kötelezettsége alól - a garanciákat is ideértve - csak azt követően mentesül, hogy a II. mellékletnek megfelelően haladéktalanul tájékoztatta a Bizottságot és az intervenciós ügynökséget. Abban az esetben azonban, ha a pályázat nyertese az intervenciós ügynökségtől egy másik, az előírtnak megfelelő minőségű szállítmány intervenciós rozs többletköltségek nélküli átadását kéri, a biztosíték felszabadítására nem kerül sor. A szállítmány behelyettesítésének legfeljebb három napon belül meg kell történnie azt követően, hogy a pályázat nyertese azt kérte. A pályázat nyertese erről haladéktalanul tájékoztatja a Bizottságot, a II. mellékletnek megfelelően;
d)
gyengébb, mint az intervenció keretében minimálisan megkövetelt minőség, a pályázat nyertese nem veheti át a kérdéses szállítmányt. A kérdéses szállítmánnyal kapcsolatos valamennyi kötelezettsége alól - a garanciákat is ideértve - csak azt követően mentesül, hogy a II. mellékletnek megfelelően haladéktalanul tájékoztatta a Bizottságot és az intervenciós ügynökséget. Abban az esetben azonban, ha a pályázat nyertese az intervenciós ügynökségtől egy másik, az előírtnak megfelelő minőségű szállítmány intervenciós rozs többletköltségek nélküli átadását kéri, a biztosíték felszabadítására nem kerül sor. A szállítmány behelyettesítésének legfeljebb három napon belül meg kell történnie azt követően, hogy a pályázat nyertese azt kérte. A pályázat nyertese erről haladéktalanul tájékoztatja a Bizottságot, a II. mellékletnek megfelelően.
2. Mindazonáltal abban az esetben, ha a rozs raktárból való kiléptetése az elemzések eredményeinek ismertté válását megelőzően megtörténik, a szállítmány átvételétől kezdődően minden kockázatot a pályázat nyertese visel. A fent írtak ugyanakkor nem érintik a pályázat nyertesét a tárolást végzővel szemben megillető jogorvoslati lehetőségeket.
3. Ha a pályázat nyertese a szállítmány kicserélésére vonatkozó kérés napjától számított legfeljebb egy hónapon belül, a szállítmányok többszöri cseréje eredményeképpen sem kapott az előírt minőségnek megfelelő szállítmányt, akkor minden kötelezettsége alól mentesül, a garanciákat is beleértve, miután a II. mellékletnek megfelelően haladéktalanul tájékoztatta a Bizottságot és az intervenciós ügynökséget.
4. Az (1) bekezdésben említett mintavételekkel és elemzésekkel kapcsolatos költségek - kivéve azokat, amelyek esetében az elemzés végeredménye az intervenció keretében minimálisan megköveteltnél gyengébb minőséget mutat ki - az EMOGA-t terhelik, 500 tonnánként egy elemzés erejéig, az átrakodás költségeit leszámítva. Az átrakodás és a pályázat nyertese által kért esetleges kiegészítő elemzések költségei ez utóbbit terhelik.
7. cikk
A 3002/92/EGK bizottsági rendelet 12. cikkében foglaltaktól eltérően a rozs e rendelet szerinti eladásával kapcsolatos dokumentumoknak és különösen a kiviteli engedélynek, a 3002/92/EGK rendelet (4), 3. cikk (1) bekezdés b) pontja szerinti kiadási bizonylatnak, az export-nyilatkozatnak, valamint, értelemszerűen, a T5 formanyomtatványnak, tartalmazniuk kell a következő bejegyzést:
-
Centeno de intervención sin aplicación de restitución ni gravamen, Reglamento (CE) no …/2004
-
Intervenční žito nepodléhá vývozní náhradě ani clu, nařízení (ES) č. …/2004
-
Rug fra intervention uden restitutionsydelse eller -afgift, forordning (EF) nr. …/2004
-
Interventionsroggen ohne Anwendung von Ausfuhrerstattungen oder Ausfuhrabgaben, Verordnung (EG) Nr. …/2004
-
Sekkumisrukis, mille puhul ei rakendata toetust või maksu, määrus (EÜ) nr …/2004
-
Σίκαλη παρέμβασης χωρίς εφαρμογή επιστροφής ή φόρου, κανονισμός (ΕΚ) αριθ. …/2004
-
Intervention rye without application of refund or tax, Regulation (EC) No …/2004
-
Seigle d'intervention ne donnant pas lieu à restitution ni taxe, règlement (CE) no …/2004
-
Segala d'intervento senza applicazione di restituzione né di tassa, regolamento (CE) n. …/2004
-
Intervences rudzi bez kompensācijas vai nodokļa piemērošanas, Regula (EK) Nr. …/2004
-
Intervenciniai rugiai, kompensacija ar mokesčiai netaikytini, Reglamentas (EB) Nr. …/2004
-
Intervenciós rozs, visszatérítés, illetve adó nem alkalmazandó, …/2004/EK rendelet
-
Rogge uit interventie, zonder toepassing van restitutie of belasting, Verordening (EG) nr. …/2004
-
Żyto interwencyjne niedające prawa do refundacji ani do opłaty, rozporządzenie (WE) nr …/2004
-
Centeio de intervenção sem aplicação de uma restituição ou imposição, Regulamento (CE) n.o …/2004
-
Intervenčný jačmeň, nepodlieha vývozným náhradám ani clu, nariadenie (ES) č. …/2004
-
Intervencija rži brez zahtevkov za nadomestila ali carine, Uredba (ES) št. …/2004
-
Interventioruista, johon ei sovelleta vientitukea eikä vientimaksua, asetus (EY) N:o …/2004
-
Interventionsråg, utan tillämpning av bidrag eller avgift, förordning (EG) nr …/2004.
8. cikk
1. A 2131/93/EGK rendelet 13. cikk (4) bekezdése alapján nyújtott garanciát a kiviteli engedélyeknek a pályázat nyertesei részére való kiadását követően fel kell szabadítani.
2. A 2131/92/EGK rendelet 17. cikkében foglaltaktól eltérően az exportkötelezettség teljesítését biztosító garancia összege a pályázatra beérkezett ajánlatok elbírálásának napján érvényben lévő intervenciós ár és a pályázatnyertes ár különbözetével egyenlő, de sohasem kevesebb tonnánként 25 eurónál. A fenti összeg felét az engedély kiadásakor, a fennmaradó részt pedig a gabona átvétele előtt kell rendelkezésre bocsátani.
A 3002/92/EGK rendelet 15. cikk (2) bekezdésében foglaltaktól eltérően:
-
a fenti garanciának azt a részét, amelyet az engedély kiadásakor tettek le, húsz munkanapon belül fel kell szabadítani azt követően, hogy a pályázat nyertese bizonyítékot szolgáltat arra, hogy az átvett gabona elhagyta a Közösség vámterületét.
A 2131/93/EGK rendelet 17. cikk (3) bekezdésében foglaltaktól eltérően:
-
a fennmaradó összeget tizenöt munkanapon belül fel kell szabadítani azt a napot követően, amikor a pályázat nyertese rendelkezésre bocsátja a 800/1999/EK bizottsági rendelet (5) 16. cikkében meghatározott bizonyítékokat.
3. Amennyiben a jelen cikkben szabályozott garancia felszabadítására az ugyanitt meghatározott határidők lejártát követően kerül sor - kivéve a megfelelően indokolt kivételes eseteket, így különösképpen azt az esetet, amikor közigazgatási vizsgálat indul -, a tagállamot a késedelem minden napjára 10 tonnánként 0,015 euró mértékű kártérítés terheli.
Ez a kártérítés nem fedezhető az Európai Mezőgazdasági Orientációs és Garanciaalapból (EMOGA).
9. cikk
A német intervenciós ügynökség legkésőbb két órával az ajánlattételi határidő lejárta után tájékoztatja a Bizottságot a beérkezett ajánlatokról. Ezeket a III. mellékletben szereplő mintának megfelelően, a IV. mellékletben szereplő hívószámokra kell továbbítani.
10. cikk
A jelen rendelet az Európai Unió Hivatalos Lapjában való megjelenésének napján lép hatályba.
E rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. június 25-én.